《清思堂昼坐》
宋代·张伯玉

堂上萧然昼户开，澹松疏竹荫苍苔。
白云无事不肯出，幽鸟有时还自来。
何处覆车迷径路，几人缓颊走尘埃。
支离得意谁知人，自对庭花引一杯。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。